ཁོར་ཡུག་གཙང་སྦྲ་བའི་སྐོར་གླེང་རིམ་བཞིན་མི་རྣམས་ཀྱི་བློ་ངོར་ལག་ཏུ་ཕྱགས་མ་འཁྱེར་ཞིང་ཁྲོམ་གཞུང་ཆེ་ཆུང་དུ་གཙང་སྦྲ་བྱེད་པའི་བྲེལ་འཚུབ་ཀྱི་གཟུགས་བརྙན་ཞིག་འཆར་ངེས་རེད།ཁོར་ཡུག་གཙང་སྦྲ་བའི་ཚོགས་སྤྱིའི་ནང་མི་འདི་ལྟ་བུ་ཁག་གཅིག་ཡོད་པ་སྟེ།ཁོང་ཚོས་ལས་ཀ་བཙོག་ཤོས་དང་དཀའ་ཤོས་བྱེད་པ་དང་།དུས་ཆེན་གཏོང་ཁོམ་མེད་པ།ཉིན་གང་གསང་སྤྱོད་ནང་ལས་ཀ་བྱས་ཏེ་གཙང་བཙོག་དང་དཀའ་ངལ་ལ་མི་འཛེམ་པ་མ་ཟད།སྐད་གྲགས་མེད་པར་ཁོངས་གཏོགས་ཁུལ་གྱི་སྤྱི་པའི་གསང་སྤྱོད་རེ་རེ་བཞིན་ལ་སྐོར་ཞིབ་བྱས་ནས་གྲོང་ཁྱེར་ནང་གི་སྤྱི་པའི་གསང་སྤྱོད་ཁག་རྒྱུན་གཏན་ལྟར་སྤྱོད་ཐུབ་པར་བྱེད་ཀྱི་ཡོད།ཁོང་ཚོའི་ལས་རིགས་ནི་ཆུ་ཚོད་རིང་།སྤྱི་པའི་གསང་སྤྱོད་དུས་ཐོག་ཏུ་ཉམས་བཟོ་བྱ་རྒྱུའི་བཀའ་སྒུག་ནས་སྡོད་རྒྱུ་དེ་ཡིན་ཞིང་།གྲོང་ཁྱེར་གྱི་རྣམ་པ་གྲལ་འགྲིག་ལ་གཙང་སྦྲ་དོད་པ་དེ་ཁོང་ཚོ་དང་ཁ་འབྲལ་ཐབས་མེད།ཁྲེང་ཀོན་ཆུས་ཅེ་ཏ་ཁོར་ཡུག་གཙང་སྦྲ་ཚད་ཡོད་ཀུང་སིའི་སྤྱི་པའི་གསང་སྤྱོད་ཉམས་བཟོ་བ་དབང་རྒྱལ་ནི་ཁྱིམ་ཚང་ཆེན་པོ་དེའི་ལས་མི་ཞིག་རེད།